ai4bharat/Pralekha huggingface dataset:
कोळसा मंत्रालय
कोळशाचा तुटवडा नाही
उत्पादनात आणखी वाढ करण्यासाठी विविध उपाययोजना
नवी दिल्ली, 16 मार्च 2022
कोविड-19 महामारीमुळे वीज तसेच इतर क्षेत्रातील घटत्या मागणीमुळे कोळसा कंपन्यांकडून होणाऱ्या कोळशाच्या वाहतुकीवर विपरित परिणाम झाला.
कोल इंडिया लिमिटेड जवळच्या खाणीतील  कोळशाचा साठा 1 एप्रिल 2021 रोजी 99.33 दशलक्ष टन एवढा होता तर औष्णिक विद्युत प्रकल्पात 28.66 दशलक्ष मेट्रिक टन एवढा कोळसा साठा होता.
कोळशाची मोठी उपलब्धता आणि ग्राहकांकडून मागणीत झालेली घट यामुळे कोळसा उत्पादनाचे नियमन केले गेले.
देशात कोळशाची कमतरता नाही. विजेची वाढती मागणी आणि आयात कोळशावर चालणाऱ्या विद्युत प्रकल्पातून होणारे कमी वीज उत्पादन त्याच प्रमाणे कोळशाच्या पुरवठ्यात अतिवृष्टीमुळे येणारा व्यत्यय या बाबींमुळे 8 ऑक्टोबर 2021 रोजी विद्युत ऊर्जा प्रकल्पांमधील कोळशाचा साठा 7.2 दशलक्ष टनांनी कमी झाला होता.
हळूहळू कोळशाच्या वाढत्या पुरवठ्यामुळे कोळशाचा साठा वाढू लागला आणि 09.03.2022 रोजी देशातील कोळशावर चालणाऱ्या विद्युत प्रकल्पानुसार तो 26.5 दशलक्ष टनावर पोचला.

|
|
Year
|
|
Domestic
Production
|
|
Domestic Dispatch
|
|
Total Import
|
|
Total Consumption (Domestic Dispatch + Import
|
|
% Import
|
|
2020-21|
|
716.08
|
|
690.88
|
|
215.25
|
|
906.13
|
|
23.75
याशिवाय 13.03.2022 रोजी कोल इंडिया लिमिटेड आणि कंपनी लिमिटेड यांच्या जवळच्या खाणीत असलेला  कोळसा साठा अनुक्रमे 47.95 दशलक्ष टन व 4.49 दशलक्ष टन एवढा होता.
देशात कोळसा उत्पादनाला चालना मिळावी तसंच कोळसा पुरवठासंबंधीची स्थिती सुधारावी म्हणून सरकारने पुढील हालचाली केल्या.
- महसूल विभाजन तत्वावर आधारित कोळशाचा व्यवसायिक लिलाव
- अतिरिक्त कोळसा उत्पादनाच्या विक्रीला परवानगी
- फिरता लिलाव
- एक खिडकी मंजुरी
कोळसा, खाण तसेच संसदीय कामकाज मंत्री प्रल्हाद जोशी यांनी आज लोकसभेत एका लेखी उत्तरात ही माहिती दिली.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
पंतप्रधान कार्यालय
हेमवतीनंदन बहुगुणा यांच्या स्मरणार्थ टपाल तिकीटाचे पंतप्रधानांच्या हस्ते प्रकाशन
नवी दिल्ली, 25 एप्रिल 2018
उत्तर प्रदेशचे माजी मुख्यमंत्री दिवंगत हेमवतीनंदन बहुगुणा यांच्या स्मरणार्थ टपाल तिकीटाचे पंतप्रधान नरेंद्र मोदी यांनी आज प्रकाशन केले.
बहुगुणा हे लोकशाही मुल्यांना समर्पित व्यक्तीत्व होते. महात्मा गांधी, आचार्य विनोबा भावे, आचार्य नरेंद्र देव, राम मनोहर लोहिया, चंद्रशेखर आझाद यांच्यासह इतर नेते बहुगुणा यांचे प्रेरणास्थान होते, असे पंतप्रधान म्हणाले.
शिक्षण क्षेत्रातले आणि देशाच्या डोंगराळ भागाच्या विकासामधले बहुगुणा यांचे योगदान, पंतप्रधानांनी विषद केले.
केंद्रीय दळणवळण राज्यमंत्री मनोज सिन्हा यावेळी उपस्थित होते. विजय बहुगुणा, डॉ. रीटा बहुगुणा यांच्यासह बहुगुणा परिवाराचे इतर सदस्य या कार्यक्रमाला उपस्थित होते.
B.Gokhale/N.Chitale/D.Rane
(Visitor Counter : 108
माहिती आणि प्रसारण मंत्रालय
यंदाच्या योगदिनी  पहा “सेलिब्रीटीज स्पीक”हे फिल्म्स डिव्हीजनने तयार केलेले दहा लघूपट
मुंबई, 20 जून 2020
दि. 21जून 2020 या आंतरराष्ट्रीय योगदिनानिमित्त योगाचे शारिरीक आणि मानसिक स्वास्थ्यासाठी असलेले महत्व पटवून देण्यासाठी ‘सेलिब्रीटी स्पीक …..’ या शीर्षकांतर्गत लघुपटांच्या मालिका फिल्म्स डिव्हीजन प्रदर्शित करणार आहे. विविध भारतीय भाषांतील या दहा लघुपटांतून भारतातील ख्यातनाम व्यक्ती सहभागी होत असून हे लघुपट 24 तास फिल्म्स डिव्हीजनच्या संकेतस्थळावर प्रदर्शित होणार आहेत. Films Division's website https://filmsdivision.org/  and on Films Division's YouTube Channel https://www.youtube.com/user/FilmsDivision
‘सेलिब्रीटीज स्पीक’ या लघुपटांतून, सुप्रसिध्द गायिका आशा भोसले, प्रसिध्द अभिनेते कबीर बेदी, मोहनलाल ,मामुटी, सुरेश गोपी, रमेशअरविंद, वेंकटेश, राणा डग्गुबत्ती,शिवा राज कुमार, शिवाजी साटम,सोनाली कुलकर्णी,पूर्णिमा सैकिया,रीताभरी चक्रवर्ती,क्रिकेटीयर अनिल कुंबळे याशिवाय अनेकजण योगा आणि प्राणायामाने शरीर,आत्मा आणि मन यांचा तोल कसा सांभाळता येतो याबद्दलचे त्यांचे अनुभव सांगणार आहेत.
यावर्षीचा आंतरराष्ट्रीय योगदिन  कोविड 2019 महामारी सुरू असताना आला आहे. आरोग्य सुधारणे आणि तणाव दूर ठेवणे या योगाच्या लाभांचे महत्व म्हणूनच सध्याच्या काळात विशेष आहे.लोकांच्या येण्याजाण्यावर आणि रोजच्या गतींवर बंधने आली आहेत म्हणून यंदाच्या योगदिनाचा भर घरातच राहून योग करून योगाचे फायदे मिळवण्यावर आहे.या योगदिनाची संकल्पना “योगा अँट होम योगा विथ फँमिली” हे आहे. दि. 31 मे रोजी पंतप्रधान मोदी यांनी आपल्या ‘मन की बात’ या कार्यक्रमातून प्रत्येकाला यंदाच्या आंतरराष्ट्रीय योगदिनी “माय लाईफ माय योगा”ह्या व्हिडीओ ब्लाँगिंग स्पर्धेत सहभागी होण्याचे आवाहन केले होते. या दिवसाचा आनंद वाढविण्यासाठी लोकांनी घरीच राहून योगा करण्याचे आणि ख्यातनाम व्यक्ती लघुपटांतून योगा करण्याचा आनंद घेताना पाहण्याचे आवाहन फिल्म्स डिव्हीजन करत आहे.
कृपया योगावरील या लघुपटांचा आस्वाद घेण्यासाठी www.filmsdivision.org या संकेतस्थळाला भेट द्या आणि डाँक्युमेंटरी आँफ द वीक “Documentary of the Week” अथवा FD YouTube Channel फाँलो करा .आपल्या मित्रमैत्रिणी आणि प्रियजनांना याची माहिती द्या.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 58
माहिती आणि प्रसारण मंत्रालय
माहितीपट निर्मात्यांना निधी आणि प्रेक्षक मिळवण्याच्या समस्या भेडसावतात - उषा देशपांडे
माहितीपट निर्मात्यांना कामाची सुनिश्चिती देणारे चित्रपट धोरण हवे - संस्कार देसाई
भारतीय माहितीपट निर्माते महासंघाची ओपन फोरम चर्चा इफ्फीत उद्या होणार
गोवा, 24 नोव्हेंबर 2019
इफ्फी अर्थात भारतीय आंतरराष्ट्रीय चित्रपट महोत्सवाच्या पाचव्या दिवशी आज माहितीपट निर्मात्यांच्यावतीने एक पत्रकार परिषद घेण्यात आली. माहितीपट निर्मात्यांना निधी मिळवणे आणि प्रेक्षकवर्गांची साथ मिळणे या समस्यांचा सामना करावा लागतो, असे मत भारतीय माहितीपट निर्माता संघाच्या अध्यक्ष उषा देशपांडे यांनी मांडले.
माहितीपट प्रेक्षकांसमोर दर्शवले जाण्यासाठी आम्ही कसोशीने प्रयत्न करतो, यासाठी देशभर महोत्सवही भरवतो. आता अनेक शहरांमध्ये फिल्म प्रभागाच्या सहकार्याने दर आठवड्याच्या दुसऱ्या आणि चौथ्या शुक्रवारी माहितीपट दाखवले जातात. आणखी वीस शहरामध्ये याचा विस्तार केला जात आहे, अशी माहिती देशपांडे यांनी यावेळी दिली. माहितीपट निर्मात्यांचे कार्य साधारणत: पत्रकारांसारखेच असते. त्यामुळे त्यांनी एक नि:पक्षपाती दृष्टीकोन अवलंबणे गरजेचे आहे, असेही त्या म्हणाल्या.
माहितीपट निर्मात्यांना संघाकडून प्रशिक्षणाच्या सोयी पुरवल्या जातात. चार विद्यापीठांच्या सहकार्याने कार्यशाळा आयोजल्या जातात. परंतु माहितीपट निर्मात्यांना सुनिश्चितपणे काम मिळावे, यासाठी चित्रपट धोरणात बदल करणे गरजे आहे, असे संघाचे महासचिव संस्कार देसाई यांनी सांगितले. दूरदर्शनवर माहितीपटासाठी वेळ दिला जातो. आतापर्यंत 60 माहितीपट दाखवण्यात आले आहेत. दूरदर्शन या प्रसारणासाठी चांगले पैसेही देते असेही ते म्हणाले.
इफ्फीत उद्या, मंगळवारी आणि बुधवारी दुपारी दीड वाजता माहितीपटावरील ‘ओपन फोरम’ आयोजिला जाणार आहे, असेही त्यांनी सांगितले.
G.Chippalkatti/D.Rane
(Visitor Counter : 289
कंपनी व्यवहार मंत्रालय
भारतीय नादारी आणि दिवाळखोरी मंडळाने, भारतीय नादारी आणि दिवाळखोरी मंडळ नियमन 2021 ची अधिसूचना जारी केली
नादारी आणि दिवाळखोरी संहिता अध्यादेश, 2021, 4 एप्रिल 2021 रोजी जारी करण्यात आला असून त्याअन्वये सूक्ष्म, लघु आणि मध्यम उद्योगांच्या श्रेणीमध्ये असलेल्या कॉर्पोर्रट कंपन्यांना प्री-पॅकेज्ड नादारी तोडगा प्रक्रियेचा लाभ मिळणार आहे. हा अध्यादेश मंजूर झाल्यानंतर, भारतीय नादारी आणि दिवाळखोरी मंडळाने, आज भारतीय नादारी आणि दिवाळखोरी मंडळ नियमन 2021 ची अधिसूचना जारी केली. या अधिसूचनेमुळे, या सुधारित नियमाची अंमलबजावणी करणे शक्य होणार आहे.
PPIRP नियमनानुसार, भागधारकांना, जे फॉर्म वापरायचे आहेत, तसेच या सुविधेच्या प्रत्यक्ष वापरासाठी करावयाची कामे या सगळ्याची माहिती या अधिसूचनेत देण्यात आली आहे. ही माहिती खालीलप्रमाणे :
a. तोडगा अंमलबजावणी करणारे व्यावसायिक म्हणून पात्रता आणि नियुक्तीच्या अटी;
b. नोंदणीकृत मुल्यांकनदार आणि इतर व्यावसायिकांची पात्रता;
c. अधिकृत प्रतिनिधींची ओळख आणि निवड;
d. सार्वजनिक घोषणा आणि भागधारकांचे दावे;
e. माहिती पत्रक;
f. कर्जदाता आणि कर्जदात्यांच्या समितीच्या बैठका;
g. तोडगा योजनेसाठी आमंत्रण;
h. मूळ तोडगा योजना आणि सर्वोत्तम तोडगा योजना यातील स्पर्धा;
a. तोडगा योजनेचे मूल्यांकन आणि तो विचारार्थ घेणे;
j. तोडगा देणाऱ्या व्यावसायिकांसह कॉर्पोरेट कर्जदारासाठीची जबाबदारी घेणारे व्यवस्थापन आणि;
k. PPIRP अर्थात  नियमन 2021 रद्द करणे.
PPIRP नियमन आजपासून लागू झाले आहेत. हे नियमन www.mca.gov.in आणि www.ibbi.gov.in. या संकेतस्थळावर उपलब्ध आहेत.
पंतप्रधान कार्यालय
पंडित भीमसेन जोशी यांच्या 100 व्या जयंतीनिमित्त पंतप्रधानांनी केले त्यांचे स्मरण
पंतप्रधान नरेंद्र मोदी यांनी पंडित भीमसेन जोशी यांच्या 100 व्या जयंतीनिमित्त त्यांचे स्मरण केले आहे.
ट्वीट संदेशात पंतप्रधान म्हणाले;
"अष्टपैलू पंडित भीमसेन जोशी जी यांच्या 100 व्या जयंतीनिमित्त, त्यांचे स्मरण करतो. त्यांच्या कार्यांद्वारे, त्यांनी भारतीय संगीत आणि संस्कृती लोकप्रिय करण्यासाठी महत्त्वपूर्ण योगदान दिले. त्यांनी आपल्या सादरीकरणातून देशाला गुंफले."
पंतप्रधान कार्यालय
सूरत इथल्या सौराष्ट्र पटेल सेवा समाज यांनी बांधलेल्या वसतिगृहाच्या पहिल्या टप्प्याचे पंतप्रधान नरेंद्र मोदी यांच्या हस्ते 15 ऑक्टोबर रोजी भूमीपूजन
नवी दिल्ली, 14 ऑक्टोबर 2021
गुजरातच्या सूरत इथल्या सौराष्ट्र पटेल सेवा समाजाने बांधलेल्या वसतिगृहाच्या पहिल्या टप्प्याचे  भूमिपूजन पंतप्रधान नरेंद्र मोदी यांच्या हस्ते उद्या म्हणजेच, 15 ऑक्टोबर रोजी, सकाळी 11 वाजता दूरदृश्य प्रणालीच्या माध्यमातून होणार आहे.
या वसतिगृहात 1500 विद्यार्थ्यांच्या निवासाची व्यवस्था होऊ शकते. यात एक मोठे सभागृह आणि एक विद्यार्थ्यांसाठी सुसज्ज वाचनालयही आहे. दुसऱ्या टप्प्यातल्या वसतिगृहाचे बांधकाम, पुढच्या वर्षी सुरु होणार असून, त्यात 500 मुलींच्या निवासाची व्यवस्था होऊ शकते.
सौराष्ट्र पटेल सेवा समाजाविषयी माहिती
ही एक नोंदणीकृत विश्वस्त संस्था असून तिची स्थापना 1983 साली झाली आहे. या संस्थेचे मूळ उद्दिष्ट, दुर्बल घटकांच्या उत्थानासाठी शैक्षणिक आणि सामाजिक परिवर्तन घडवणे हे आहे. ही संस्था, विद्यार्थ्यांना स्पर्धा परीक्षांच्या तयारीसाठी मदत करते. तसेच, स्वयंउद्यमशीलता आणि कौशल्य विकासासाठी एक व्यासपीठ उपलब्ध करुन देते.
गुजरातचे मुख्यमंत्री देखील या कार्यक्रमाला उपस्थित राहतील.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
समावेशकतेसाठी चित्रपट प्रदर्शनावेळी संवाद नसलेल्या मूक दृष्यांचे श्राव्य इफ्फीत केले जाणार
या विशेष विभागात तीन चित्रपटांचा समावेश
(गोवा, 23 नोव्हेंबर 2019
सर्वसमावेशक महोत्सव बनवण्याच्या उद्देशाने 50 व्या इफ्फी अर्थात भारतीय आंतरराष्ट्रीय चित्रपट महोत्सवात ‘सुगम्य भारत-सुगम्य चित्रपट’ विभागाअंतर्गत विशेष गरजा असणाऱ्यांसाठी तीन चित्रपट दाखवले जाणार आहेत.
इफ्फी, सक्षम भारत आणि युनेस्को यांच्यातील हा संयुक्त उपक्रम आहे. श्राव्य माध्यमातून विकलांगांसाठी सर्वसमावेशक अवकाश निर्माण करण्याला प्रोत्साहन देणे हा उद्देश आहे.
राजकुमार हिरानी यांनी दिग्दर्शित केलेल्या ‘मुन्नाभाई एमबीबीएस’ चित्रपटाने या विभागाचा प्रारंभ झाला. महोत्सव संचालक चैतन्य प्रसाद, ईएसजीचे उपाध्यक्ष सुभाष फलदेसाई, ईएसजीचे सीईओ अमित सतीजा आणि अभिनेत्री तापसी पन्नू यांनी हा शुभारंभ केला. पोंडा येथील लोकविश्वास प्रतिष्ठान अंध शाळा आणि नॅबचे विद्यार्थी यावेळी उपस्थित होते.
अशा प्रकारचे चित्रपट बनत असल्याचे पाहून आश्चर्य वाटल्याची प्रतिक्रिया या महोत्सवाला प्रथमच उपस्थित राहिलेल्या अभिनेत्री तापसी पन्नू हिने व्यक्त केली. दृश्ये समजावून सांगण्यासाठी श्राव्य माध्यमाचा वापर करणारे चित्रपट आपण पाहिलेले नाहीत, त्यामुळे ते कसे केले जाते ते मला पहायचे आहे असे ती म्हणाली.
दृष्टीहीन हा शब्द वापरणे मला आवडत नाही. कारण तुमची अन्य ज्ञानेंद्रिये आमच्यापेक्षा तल्लख असतात. अशा प्रकारचे चित्रपट तुमच्यापर्यंत पोहचत आहेत याबद्दल आनंद झाल्याचे तापसी पन्नू यांनी नमूद केले. भविष्यात आपलेही चित्रपट ऑडिओ चित्रपटात रुपांतरीत होतील अशी आशा त्यांनी व्यक्त केली.
या विभागात ‘लगे रहो मुन्नाभाई’, ‘एम.एस.धोनी: द अनटोल्ड स्टोरी’ आणि ‘क्वेस्टाओ डि कन्फ्युसाओ’ हा कोंकणी चित्रपट दाखवला जाणार आहे.
G.Chippalkatti/S.Kane/P.Kor
संरक्षण मंत्रालय
स्कॉर्पिन वर्गातल्या ‘वेला’ या पाणबुडीचे जलावतरण
नवी दिल्ली, 6 मे 2019
स्कॉर्पिन वर्गातल्या ‘वेला’ या चौथ्या पाणबुडीचे आज मुंबईत जलावतरण झाले. संरक्षण  सचिव डॉ. अजय कुमार यांच्या पत्नी वीणा अजय कुमार यांच्या हस्ते हा कार्यक्रम झाला. माझगांव डॉक शिपबिल्डर्सने भारतीय नौदलासाठी ही पाणबुडी बांधली आहे.
भारतीय नौदलात ही पाणबुडी समाविष्ट करण्यापूर्वी बंदरात आणि समुद्रातही या पाणबुडीच्या कठोर चाचण्या घेण्यात येतील.
स्कॉर्पिन श्रेणीतल्या सहा पाणबुड्या बांधण्यासाठी आणि तंत्रज्ञान हस्तांतरणासाठी फ्रान्समधल्या नेव्हल ग्रुपशी करार झाला आहे.
माझगांव गोदीत सध्या आठ युद्ध नौका आणि पाच पाणबुड्या बांधण्याचे काम सुरु आहे.
B.Gokhale/N.Chitale/P.Malandkar
(Visitor Counter : 153
पंतप्रधान कार्यालय
पंडित जसराज यांच्या निधनाबद्दल पंतप्रधानांकडून शोक व्यक्त
नवी दिल्ली, 17 ऑगस्ट 2020
सुप्रसिद्ध शास्त्रीय गायक पंडित जसराज यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
“पंडित जसराज यांच्या दुर्दैवी निधनाने भारताच्या सांस्कृतिक विश्वात एक मोठी पोकळी निर्माण झाली आहे. त्यांच्या अलौकिक गायनशैलीबरोबरच, संगीत क्षेत्रातील अनेक शास्त्रीय गायकांसाठी ते गुरुस्थानी होते. त्यांचे कुटुंबीय आणि जगभरात पसरलेल्या त्यांच्या सर्व चाहत्यांच्या दुःखात मी सहभागी आहे. ओम शांती.” असे पंतप्रधानांनी आपल्या शोकसंदेशात म्हणले आहे.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
प्रकाश जावडेकर यांच्या हस्ते कम्युनिटी रेडिओसाठीचे वर्ष 2018 व 19 चे राष्ट्रीय पुरस्कार जावडेकर यांच्या हस्ते प्रदान
तिसरी मोठी अर्थव्यवस्था बनण्याचे सरकारचे उद्दिष्ट – प्रकाश जावडेकर
सरकारच्या दुसऱ्या कार्यकाळात पहिल्या 75 दिवसात घेतलेल्या महत्वाच्या निर्णयांवरील पुस्तिकेचे जावडेकर यांच्या हस्ते प्रकाशन
नवी दिल्ली, 28 ऑगस्ट 2019
नवी दिल्लीतल्या डॉ. बी.आर.आंबेडकर भवनात झालेल्या कार्यक्रमात केंद्रीय मंत्री प्रकाश जावडेकर यांच्या हस्ते आज कम्युनिटी रेडिओसाठीचे वर्ष 2018 व 19चे राष्ट्रीय पुरस्कार प्रदान करण्यात आले. सरकारच्या दुसऱ्या कार्यकाळात पहिल्या 75 दिवसात घेतलेल्या महत्वाच्या निर्णयांवरील ‘जनकनेक्ट: सही नियत मजबूत फैसले’  या पुस्तिकेचे प्रकाशनही जावडेकर यांच्या हस्ते झाले. माहिती आणि प्रसारण मंत्रालयाच्या ब्यूरो ऑफ आऊटरिच ॲण्ड कम्युनिकेशनने ही पुस्तिका तयार केली आहे.
विषय, लोकांसोबत काम, स्थानिक संस्कृतीला चालना, सर्वाधिक सृजनशील / नाविन्यपूर्ण आणि शाश्वतता अशा पाच वर्गवारीत वर्ष 2018 आणि 19 साठी हे पुरस्कार देण्यात आले.
सर्व पुरस्कार विजेत्यांचे जावडेकर यांनी अभिनंदन केले आणि देशभरातली कम्युनिटी रेडिओ केंद्र करत असलेल्या कामाचे कौतुक केले. देशात कम्युनिटी रेडिओ चळवळीला अधिक चालना देण्यासाठी कम्युनिटी रेडिओ केंद्रांची संख्या 262 वरुन 500 वर वाढवण्याचे उद्दिष्ट सरकारने ठेवले आहे. रेडिओ हे संवादाचे अत्यंत प्रभावी आणि विश्वासार्ह माध्यम असल्याचे सांगून त्यांनी ‘मन की बात’चे यश अधोरेखित केले. ‘मन की बात’ आता ‘देश की बात’ आणि प्रत्येकाच्या ‘दिल की बात’ झाली असल्याचे ते म्हणाले. आपले अनुभव, सूचना पाठवण्याचे आवाहन त्यांनी केंद्रांना केले. देशभरातल्या कम्युनिटी रेडिओ केंद्रांवर चालणाऱ्या कार्यक्रमांचे संकलन असलेल्या पुस्तकाचे प्रकाशनही यावेळी झाले.
कलम 370 रद्द करण्याचा निर्णय स्थानिकांचे जीवनमान उंचावण्यासाठी, शिक्षण हक्कासारखे कायदे, आरक्षणाचे फायदे त्यांना मिळावेत, यासाठी घेण्यात आल्याचे त्यांनी सांगितले. 2014 ते 2019 या काळात भारतीय अर्थव्यवस्था 11 व्या स्थानावरुन 5 व्या स्थानावर पोहोचली. भारतीय अर्थव्यवस्था 5 ट्रिलियनपर्यंत नेण्याचे उद्दिष्ट असून, ती तिसऱ्या स्थानावर पोहोचण्याचे उद्दिष्ट आता असल्याचे जावडेकर यांनी सांगितले. राज्यसभेत आता वेगाने विधेयके मंजूर होत असल्याबद्दल त्यांनी समाधान व्यक्त केले. सर्वसामान्यांच्या लाभासाठी सरकारने अनेक महत्वाचे निर्णय घेतल्याचे जावडेकर यांनी यावेळी सांगितले.
माहिती आणि प्रसारण सचिव अमित खरे यांनी शाश्वत विकास उद्दिष्टे आणि कम्युनिटी रेडिओ यावर आपले विचार मांडले.
Click here to see Write-up on Award Winners
B.Gokhale/S.Kakade/D.Rane
(Visitor Counter : 94
संरक्षण मंत्रालय
पुण्यात 28 ते 30 सप्टेंबर दरम्यान पराक्रम पर्व साजरे होणार
पुणे, 27 सप्टेंबर 2018
नियंत्रण रेषेपलिकडच्या दहशतवादी तळावर सर्जिकल स्ट्राईक अर्थात लक्ष्यभेदी हल्ल्याच्या द्विवर्षपूर्तीनिमित्त आणि लष्कराच्या शौर्याचे दर्शन घडवण्यासाठी भारतीय लष्कर 28 ते 30 सप्टेंबर या काळात “पराक्रम पर्व” साजरे करणार आहे.
दहशतवादी कारवायांना आळा घालण्यासाठी आणि देशात शांततापूर्ण वातावरण राखण्यासाठी भारतीय लष्कराने 2016 मध्ये लक्ष्यभेदी हल्ला केला होता.
देशातल्या सर्व महत्वाच्या लष्करी ठाण्यांवर आणि छावणी परिसरात पराक्रम पर्व निमित्त कार्यक्रम आयोजित करण्यात येणार आहेत.
पराक्रम पर्वाचा भाग म्हणून पुण्यात कॅम्पमध्ये गोळीबार मैदानात शस्त्रास्त्रांचे प्रदर्शन भरवण्यात येणार आहे. 28 ते 30 सप्टेंबर दरम्यान भरवण्यात येणारे हे प्रदर्शन सकाळी दहा ते संध्याकाळी सहा वाजेपर्यंत जनतेसाठी खुले राहील. या तीनही दिवशी संध्याकाळी सहा ते सात या वेळेत याच ठिकाणी लष्कराच्या बॅन्डची धूनही ऐकण्याचा आनंद पुणेकरांना घेता येणार आहे. पराक्रम पर्वात सहभागी होण्यासाठी सर्व पुणेकरांना आवाहन करण्यात आले आहे.
S.Tupe/N.Chitale/P.Malandkar
(Visitor Counter : 50
रेल्वे मंत्रालय
केरळमधल्या पूरग्रस्तांना मदतीसाठी रेल्वेची सर्वतोपरी मदत
(नवी दिल्ली, 21 ऑगस्ट 2018
केरळमध्ये झालेल्या अभूतपूर्व पावसामुळे 36 धरणातून पाण्याचा विसर्ग करण्यात आल्यामुळे दक्षिण रेल्वेच्या तीन विभागांना फ्लॅश फ्लड, भूस्खलन, रुळावर दरडी कोसळल्याच्या संकटांना सामोरे जावे लागले. रेल्वेच्या पथकाने अहोरात्र निष्ठेने काम करून केरळमधल्या मुख्य मार्गावरचे सर्व विभाग 20 ऑगस्टपासून सुरू केले. मुख्यालय आणि विभागीय पथकात 30 अधिकारी, 45 सुपरवायझर आणि साडेचारशे रेल्वे कर्मचाऱ्यांनी यासाठी अथक परिश्रम केले.
काही गाड्यांचा अपवाद वगळता जवळजवळ सर्व रेल्वे फेऱ्या आजपासून पूर्ववत करण्यात आल्या आहेत.
अडकलेल्या प्रवाशांच्या मदतीसाठी तिरुवनंतपुरम आणि पलक्कड विभागत 61 विशेष प्रवासी गाड्या चालवण्यात येत आहेत तर मदुराईमार्गे एर्नाकुलम ते तिरुवनंतपुरम दरम्यान 13 विशेष एक्स्प्रेस गाड्या सोडण्यात आल्या.
आयआरसीटीसीकडून तिरुवनंतपुरम विभागामार्फत तीन लाख रेल्वे नीर बाटल्या केरळला पुरवण्यात येत आहेत.
रेल्वेने केरळच्या मदतीसाठी छत्तीसगडकडून पुरवला गेलेला विविध सरकारी आणि नामवंत संस्थांनी पुरवलेल्या मदत सामग्रीची विनाशुल्क वाहतूक केली.
पाणी शुद्ध करण्यासाठीची यंत्रणा, वैद्यकीय मदत यासह इतर आवश्यक गोष्टी पुरवण्यासाठी दक्षिण रेल्वेने मदतीचा हात पुढे केला आहे.
N.Sapre/N.Chitale/P.Kor
पंतप्रधान कार्यालय
पंतप्रधानांनी उत्तर प्रदेश राज्य मंत्रिमंडळातील सदस्यांशी साधला संवाद
पंतप्रधान नरेंद्र मोदी यांनी उत्तर प्रदेश सरकारच्या मंत्रिमंडळातील सदस्यांशी संवाद साधला आहे. यावेळी त्यांनी सुशासन आणि नागरिकांसाठी ‘इज ऑफ लिव्हिंग’ या विषयांवर विस्तृत चर्चा केली.
आपल्या ट्विटरसंदेशात पंतप्रधान म्हणाले,
"उत्तर प्रदेश सरकारच्या मंत्रिमंडळातील सदस्यांशी आमचा विस्तृत संवाद झाला. यावेळी आम्ही सुशासन आणि नागरिकांसाठी 'ईझ ऑफ लिव्हिंग' ची संकल्पना पुढे नेण्यासंबंधिच्या विविध विषयांवर चर्चा केली."
नौवहन मंत्रालय
देशांतर्गत जहाज विधेयक 2021 लोकसभेत संमत
आंतरदेशीय जहाज विधेयक 2021 आज लोकसभेत मंजूर करण्यात आलं. केंद्रीय बंदरे, जहाजबांधणी आणि जलमार्ग मंत्री सर्वांनंद सोनोवाल यांनी गेल्या गुरुवारी हे विधेयक सभागृहात मांडले होते.
या विधेयकान्वये देशभरात, राज्यांचे वेगवेगळे कायदे असण्यापेक्षा देशाचा एकच, एकीकृत कायदा लागू होऊ शकेल. या कायद्याअंतर्गत देण्यात आलेले नोंदणी प्रमाणपत्र देशात कुठेही वैध समजले जाईल आणि त्यानंतर राज्यांच्या वेगळ्या परवानग्यांची गरज पडणार नाही.
या विधेयकामुळे, जहाजे आणि त्यांच्यावरील कर्मचारी यांच्या माहितीचा एक मध्यवर्ती डेटाबेस इलेक्ट्रॉनिक पोर्टलवर तयार होऊ शकेल.
या विधेयकानुसार, जहाजांना स्वस्त आणि सुरक्षित दिशादर्शन सुविधा, जीविताची तसेच मालाची संरक्षण सुविधा देण्याचा प्रस्ताव असून देशांतर्गत जलमार्ग आणि दिशादर्शन विषयक कायद्यांची एकसमान अंमलबजावणी करण्याची तरतूद आहे.
पंतप्रधान कार्यालय
पंतप्रधान नरेंद्र मोदी 12 सप्टेंबर रोजी आंतरराष्ट्रीय दूध महासंघाच्या जागतिक दुग्धव्यवसाय शिखर परिषद 2022 चे उद्घाटन करणार
पंतप्रधान नरेंद्र मोदी 12 सप्टेंबर 2022 रोजी सकाळी 10:30 वाजता ग्रेटर नोएडा येथील इंडिया एक्स्पो सेंटर आणि मार्ट येथे आयोजित आंतरराष्ट्रीय दूध महासंघाच्या जागतिक दुग्धव्यवसाय शिखर परिषद 2022 चे उद्घाटन करणार आहेत.
12 ते 15 सप्टेंबर या कालावधीत होणारी ही चार दिवसीय जागतिक दुग्धव्यवसाय शिखर परिषद म्हणजे जगभरातील आणि भारतातील दुग्धव्यवसायाशी संबंधित हितधारकांचे एक संमेलन आहे ज्यात उद्योजक , तज्ञ, शेतकरी आणि धोरणकर्ते यांचा समावेश आहे . 'पोषण आणि उपजीविकेसाठी दुग्धव्यवसाय ' ही या परिषदेची संकल्पना आहे. या शिखर परिषदेत 50 देशांतील सुमारे 1500 जण सहभागी होतील अशी अपेक्षा आहे. अशा प्रकारची शेवटची शिखर परिषद सुमारे पन्नास वर्षांपूर्वी 1974 मध्ये भारतात झाली होती.
भारतीय दुग्धव्यवसाय हा छोट्या आणि अल्पभूधारक दूध उत्पादक शेतकऱ्यांना, विशेषतः महिलांना सक्षम बनवणाऱ्या सहकार मॉडेलवर आधारित असल्यामुळे अद्वितीय असा आहे . पंतप्रधानांच्या दूरदृष्टीनुसार, सरकारने दुग्धव्यवसाय क्षेत्रात सुधारणा घडवून आणण्यासाठी अनेक उपाययोजना केल्या आहेत. परिणामी गेल्या आठ वर्षांत दूध उत्पादनात 44% पेक्षा अधिक वाढ झाली आहे. जागतिक दूध उत्पादनात भारताचा सुमारे 23% वाटा असून दरवर्षी सुमारे 210 दशलक्ष टन दुधाचे उत्पादन होते आणि 8 कोटी पेक्षा जास्त दूध उत्पादक शेतकर्यांना सक्षम बनवणाऱ्या भारतीय दूध उद्योगाची यशोगाथा जागतिक दुग्धव्यवसाय शिखर परिषद 2022 मध्ये सर्वांसमोर सादर केली जाणार आहे. ही शिखर परिषद भारतीय दूध उत्पादक शेतकऱ्यांना जगातील सर्वोत्तम पद्धती जाणून घेण्यात मदत करेल.
रस्ते वाहतूक आणि महामार्ग मंत्रालय
वाहने मोडीत काढण्याच्या धोरणासंदर्भात प्रोत्साहन लाभ आणि परावृत्तकारक तोट्यांशी संबंधित अधिसूचना जारी
नवी दिल्ली, 5 ऑक्टोबर 2021
वाहने मोडीत काढण्याच्या धोरणामध्ये, एक प्रोत्साहन लाभ देणारी आणि जुन्या आणि प्रदूषणकारक वाहनांचा वापर सुरू ठेवण्यापासून संबंधित वाहनमालकांना परावृत्त करणारे तोटे असलेली प्रणाली असावी ज्यामध्ये खूप जास्त देखभाल आणि इंधन खपाचा खर्च असेल, असे प्रस्तावित करण्यात आले आहे. यासंदर्भात रस्ते वाहतूक आणि महामार्ग मंत्रालयाने जीएसआर अधिसूचना 714 दिनांक 4-10-2021 भारताच्या राजपत्रात जारी केली आहे आणि ती 1 एप्रिल 2022 पासून अंमलात येईल. याचा तपशील खालील प्रमाणे आहेः
- जुने वाहन मोडीत काढून वाहन मोडीत काढणाऱ्या नोंदणीकृत आस्थापनेद्वारे जारी करण्यात आलेल्या प्रमाणपत्राद्वारे नवे वाहन खरेदी करताना प्रोत्साहनलाभ म्हणून नव्या वाहनांचे नोंदणी प्रमाणपत्र जारी करण्यासाठी आकारण्यात येणारे शुल्क माफ करण्यात येईल.
- तर परावृत्तकारक तोट्यांचा विचार करता त्यानुसार:
- 15 वर्षांपेक्षा जुन्या वाहनांच्या तंदुरुस्ती प्रमाणपत्राचे नूतनीकरण करण्यासाठी आणि तंदुरुस्ती चाचणीसाठी आकारण्यात येणाऱ्या शुल्कात वाढ
- 15 वर्षांपेक्षा जास्त जुन्या मालवाहतूक वाहनांच्या तंदुरुस्ती प्रमाणीकरण शुल्कात वाढ
- 15 वर्षांपेक्षा जास्त जुन्या वैयक्तिक वाहनाच्या  नोंदणी शुल्कात वाढ
राजपत्रित अधिसूचना पाहण्यासाठी या ठिकाणी क्लिक करा
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 236
अर्थ मंत्रालय
ऊर्जा क्षेत्रातील सुधारणांना गती देण्यासाठी केंद्रकडून राज्यांना आर्थिक प्रोत्साहन
ऊर्जा क्षेत्रातील सुधारणांसाठी 12 राज्यांना मिळाले 66,413 कोटी रुपये
नवी दिल्ली, 28 जून 2023
वित्त मंत्रालयाच्या खर्च विभागाने, राज्यांना अतिरिक्त कर्ज घेण्याच्या परवानग्यांच्या स्वरूपात आर्थिक प्रोत्साहन देऊन ऊर्जा क्षेत्रातील सुधारणांना चालना दिली आहे. ऊर्जा क्षेत्राची कार्यक्षमता आणि कामगिरी वाढवण्यासाठी सुधारणा करण्याकरता राज्यांना प्रोत्साहन आणि पाठबळ देणे हा याचा उद्देश आहे.
केंद्रीय अर्थमंत्र्यांनी केंद्रीय अर्थसंकल्प 2021-22 मध्ये या उपक्रमाची घोषणा केली होती. या अंतर्गत, 2021-22 ते 2024-25 या चार वर्षांच्या कालावधीसाठी राज्यांना वार्षिक सकल राज्य देशांतर्गत उत्पादनाच्या  0.5 टक्क्यांपर्यंत अतिरिक्त कर्ज घेता येऊ शकते. राज्यांद्वारे ऊर्जा क्षेत्रात केल्या जाणाऱ्या विशिष्ट सुधारणांच्या अंमलबजावणीवर ही अतिरिक्त आर्थिक सुविधा अवलंबून आहे.
ऊर्जा मंत्रालयाच्या शिफारशींच्या आधारे, वित्त मंत्रालयाने 12 राज्य सरकारांना 2021-22 आणि 2022-23 मधील सुधारणांसाठी परवानगी दिली आहे. आंध्र प्रदेश, आसाम, हिमाचल प्रदेश, केरळ, मणिपूर, मेघालय, ओडिशा, राजस्थान, सिक्कीम, तामिळनाडू, उत्तर प्रदेश, पश्चिम बंगाल या राज्यांचा यात समावेश आहे. या राज्यांना, अतिरिक्त कर्ज घेण्याच्या परवानग्यांद्वारे गेल्या दोन आर्थिक वर्षांमध्ये 66,413 कोटी रुपये उभारण्याची अनुमती देण्यात आली आहे.
|
|
Sl. No.
|
|
State
|
|
Cumulative amount of additional borrowing permission for 2021-22 and 2022-23

|
|
1.
|
|
Andhra Pradesh
|
|
9,574
|
|
2.
|
|
Assam
|
|
4,359
|
|
3.
|
|
Himachal Pradesh
|
|
251
|
|
4.
|
|
Kerala
|
|
8,323
|
|
5.
|
|
Manipur
|
|
180
|
|
6.
|
|
Meghalaya
|
|
192
|
|
7.
|
|
Odisha
|
|
2,725
|
|
8.
|
|
Rajasthan
|
|
11,308
|
|
9.
|
|
Sikkim
|
|
361
|
|
10.
|
|
Tamil Nadu
|
|
7,054
|
|
11
|
|
Uttar Pradesh
|
|
6,823
|
|
12
|
|
West Bengal
|
|
15,263
|
||
|
Total
|
|
66,413S.Tupe/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75